Τζον Ντι Μπαρτολομέο

Ο Τζον Ντι Μπαρτολομέο (    ; γεννήθηκε στις 20 Ιουνίου 1991) είναι Αμερικανοϊσραηλινός επαγγελματίας καλαθοσφαιριστής της Μακάμπι Τελ Αβίβ του Ισραηλινού Πρωταθλήματος και της Ευρωλίγκας . Έπαιξε κολεγιακό μπάσκετ στο Πανεπιστήμιο του Ρότσεστερ, όπου πρωταγωνίστησε στις τέσσερις χρονιές του με τους Γέλοου Τζάκετς και ονομάστηκε "ένας από τους καλύτερους παίκτες στην ιστορία της ομάδας μπάσκετ του Πανεπιστημίου του Ρότσεστερ".  Ο Ντι Μαρτολομέο έπαιξε επαγγελματικό μπάσκετ στην Ισπανία και το Ισραήλ, όπου αναδείχθηκε Πολυτιμότερος Παίχτης (MVP) της Κανονικής Περιόδου του Ισραηλινού Πρωταθλήματος και Πολυτιμότερος Παίχτης (MVP) του Ισραηλινού Λιγκ Καπ το 2017 και του Φάιναλ Φορ του Ισραηλινού Πρωταθλήματος το 2019.

Πρώιμη ζωή 
Ο Ντι Μπαρτολομέο γεννήθηκε στη Νέα Υόρκη  από πατέρα Ιταλό Καθολικό και Ρωσοεβραία μητέρα.  Μεγάλωσε στο Ουέστπορτ του Κονέκτικατ .

Κολεγιακή σταδιοδρομία 
Ο Ντι Μπαρτολομέο είχε κατά μέσο όρο 17,8 πόντους ανά παιχνίδι κατά τη διάρκεια της τετραετούς σταδιοδρομίας του στο μπάσκετ στο NCAA Division 3 Rochester, σημειώνοντας 1.779 πόντους, γεγονός που τον κατέταξε τρίτο στην ιστορία της ομάδας. Οι 533 ασίστ στην σταδιοδρομίας του και τα 201 κλεψίματά του ήταν δεύτερα στον κατάλογο όλων των εποχών του Ρότσεστερ.  Ολοκλήρωσε την πορεία του στο κολέγιο ως το Παίχτης της Χρονιάς του 2013 από το D3hoops.com και ο Παίχτης της Χρονιάς του 2013 από το DIII News, ενώ κέρδισε θέσεις στις Πρώτες Ομάδες της Αμερικής σύμφωνα με τα  NABC, D3hoops.com, DIII News, USBWA.  Κέρδισε επίσης το βραβείο αποφοίτων του Ρότσεστερ Λούις Αλεξάντερ  και ονομάστηκε Τοπικός Αρσενικός Κολεγιακός Αθλητής της Χρονιάς Πέιτσεξ, το οποίο παρουσιάστηκε από τον Ραδιοφωνικό Σύλλογο Τύπου του Ρότσεστερ. 

Αναλογιζόμενος την πορεία του Ντι Μπαρτολομέο στο κολέγιο, ο προπονητής του Ρότσεστερ, Λουκ Φλόκερτσι, δήλωσε τον Οκτώβριο του 2015: «Ο Τζον ήταν πραγματικά ένας ξεχωριστός παίκτης για εμάς στο Ρότσεστερ. Είναι απλά ο πιο εργατικός και πιο αφοσιωμένος παίχτης που έχω προπονήσει ποτέ. Η ταπεινοφροσύνη του τον οδηγεί και έχει δημιουργήσει μία εργασιακή ηθική που είναι απαράμιλλη.»

Επαγγελματική πορεία

Πάλμα Αιρ Εουρόπα (2013–2015) 
Τον Αύγουστο του 2013, ο Ντι Μπαρτολομέο υπέγραψε τριετές συμβόλαιο με την ισπανική ομάδα ΚΑΪ Σαραγόσα . Αργότερα δόθηκε δανεικός από τη Σαραγόσα στην Πάλμα Αιρ Εουρόπα της Ισπανικής 3ης Κατηγορίας, για την περίοδο 2013–14. Σε 33 παιχνίδια που έπαιξε με την Πάλμα, τη χρονιά 2013–14, είχε μέσο όρο 15,1 πόντους, 3,6 ριμπάουντ, 4,7 ασίστ και 1,5 κλεψίματα ανά παιχνίδι.

Επέστρεψε στην Πάλμα για την περίοδο 2014-15, αφού βοήθησε την ομάδα να κερδίσει την άνοδο στην Ισπανική 2η Κατηγορία ). Σε 28 παιχνίδια που έπαιξε με την Πάλμα, τη χρονιά 2014–15, είχε μέσο όρο 11,3 πόντους, 4,1 ριμπάουντ, 2,3 ασίστ και 1,6 κλεψίματα ανά παιχνίδι.

Μακάμπι Χάιφα (2015–2017) 

Στις 17 Ιουνίου 2015, ο Ντι Μπαρτολομέο υπέγραψε διετές συμβόλαιο με την ισραηλινή ομάδα Μακάμπι Χάιφα .   αφού εξαγοράστηκε το συμβόλαιό του με τη Σαραγόσα, η οποία είχε ακόμη τα δικαιώματά του.  Στις 6 Φεβρουαρίου 2016, ο Ντι Μπαρτολομέο σημείωσε το υψηλότερό του στη χρονιά με 22 πόντους σε μία νίκη με 91-56 επί της ισραηλινής δύναμης Μακάμπι Τελ Αβίβ . Ο Ντι Μπαρτολομέο, ο οποίος είχε 5/7 τρίποντα, εξελέγη συν-Πολυτιμότερος Παίχτης (MVP) του αγώνα, μαζί με τον συμπαίκτη του Γκρέγκορι Βάργκας . 

Στις 25 Δεκεμβρίου 2016, ο Ντι Μπαρτολομέο σημείωσε 35 πόντους , προσωπικό υψηλό του, πετυχαίνοντας 11 στους 14 σουτ εντός πεδιάς, μαζί με 7 ριμπάουντ και 5 κλεψίματα σε μία νίκη με 93–85 επί της Χάποελ Εϊλάτ . Στη συνέχεια ονομάστηκε Πολυτιμότερος Παίχτης (MVP) της 11ης Αγωνιστικής του Ισραηλινού Πρωταθλήματος.  Την περίοδο 2016-17, είχε μέσο όρο 11,0 πόντους, 3,9 ριμπάουντ και 3,0 ασίστ ανά παιχνίδι στην κανονική περίοδο, προτού πάει στα πλέι οφ, όπου συγκέντρωσε 19,2 πόντους, 3,5 ριμπάουντ και 3,0 ασίστ ανά αγώνα, οδηγώντας τη Μακάμπι Χάιφα στο παιχνίδι του πρωταθλήματος. Παρά το γεγονός ότι υστερούσε από τη Χάποελ Ιερουσαλήμ στο παιχνίδι τίτλου, ο Ντι Μαρτολομέο αναδείχθηκε Πολυτιμότερος Παίχτης (MVP) του Ισραηλινού Πρωταθλήματος για την αγωνιστική περίοδο 2016-17.

Μακάμπι Τελ Αβίβ (2017–σήμερα)

Περίοδος 2017-18 
Στις 21 Ιουνίου 2017, ο Ντι Μπαρτολομέο υπέγραψε τριετές συμβόλαιο με τη Μακάμπι Τελ Αβίβ .  Στις 5 Οκτωβρίου 2017, ο Ντι Μπαρτολομέο οδήγησε τη Μακάμπι στην κατάκτηση του Λιγκ Καπ του Ισραήλ του 2017 με μέσο όρο 15,3 πόντους, 5 ασίστ, 1,6 ριμπάουντ και 1,6 κλεψίματα ανά παιχνίδι. Ο Ντι Μπαρτολομέο αναδείχθηκε Πολυτιμότερος Παίχτης (MVP) της διοργάνωσης.  Στις 22 Ιανουαρίου 2018, ο Ντι Μπαρτολομέο ορίστηκε αρχηγός της ομάδας της Μακάμπι, αντικαθιστώντας τον Ιτάι Σεγκέβ .   Στις 8 Ιουνίου 2018, ο Ντι Μπαρτολομέο κέρδισε μια θέση στη δεύτερη ομάδα του Ισραηλινού Πρωταθλήματος .  Ο Ντι Μαρτολομέο κέρδισε τον τίτλο του Ισραηλινού Πρωταθλήματος το 2018 με τη Μακάμπι.

Περίοδος 2018-19 
Στις 22 Οκτωβρίου 2018, ο Ντι Μπαρλομέο σημείωσε 22 πόντους, υψηλό χρονιάς, σημειώνοντας 6 στα 13 σουτ εντός πεδιάς, μαζί με επτά ριμπάουντ και δύο ασίστ σε μία νίκη με 66–64 επί της Χάποελ Μπερ Σεβά .  Την 1η Νοεμβρίου 2018, ο Ντι Μπαρτολομέο αναδείχθηκε παίκτης του μήνα του Ισραηλινού πρωταθλήματος έχοντας κατά μέσο όρο 17,3 πόντους, 4,8 ριμπάουντ, 2,8 ασίστ και 1,5 κλεψίματα σε τέσσερα παιχνίδια που έγιναν τον Οκτώβριο.  Στις 13 Ιουνίου 2019, ο Ντι Μπαρτολομέο οδήγησε τη Μακάμπι στον 53ο Ισραηλινό Πρωτάθλημα, αφού νίκησε τη Μακάμπι Ρισόν ΛεΖιόν με 89–75 στον τελικό . Πέτυχε 15 πόντους παίζοντας 18 λεπτά ερχόμενος από τον πάγκο και αναδείχθηκε Πολυτιμότερος Παίχτης (MVP) του Φάιναλ Φορ .

Περίοδος 2019-20 
Στις 7 Νοεμβρίου 2019, ο Ντι Μπαρτολομέο σημείωσε 19 πόντους προσωπικό υψηλό του στην Ευρωλίγκα, ευστοχώντας σε 6 από τα 8 σουτ εντός πεδιάς, μαζί με τρία κλεψίματα σε μία νίκη με 104-78 επί της Άλμπα Βερολίνου .  Στις 5 Δεκεμβρίου 2019, ο Ντι Μπαρτολομέο αποκλείστηκε για έξι μήνες αφού υπέφερε από ρήξη θωρακικού μυ σε έναν αγώνα με την Μπάγερν Μονάχου .  Υπέστη έναν αχίλλειο τραυματισμό στο τέλος της χρονιάς στις 9 Ιουνίου 2020.  Ο τραυματισμός ήταν λιγότερο σοβαρός από ό,τι αρχικά αναμενόταν, καθώς δεν υπήρχε σκίσιμο, και αναμενόταν να επιστρέψει την επόμενη αγωνιστική περίοδο.

Περίοδος 2020–21 
Στις 13 Αυγούστου 2020, ο Ντι Μπαρτολομέο υπέγραψε επίσημα διετή επέκταση συμβολαίου με προαίρεση για τρίτο έτος.  Κέρδισε το τέταρτο συνεχόμενο Ισραηλινό Πρωτάθλημα με τη Μακάμπι.

Εθνική Ομάδα 
Ο Ντι Μπαρτολομέο είναι μέλος της εθνικής ομάδας καλαθοσφαίρισης του Ισραήλ . Στις 6 Σεπτεμβρίου 2018, έκανε την πρώτη του εμφάνιση για την ισραηλινή ομάδα στη νίκη με 91–73 επί της Ρωσίας, καταγράφοντας 12 πόντους ερχόμενος από τον πάγκο.

Παραπομπές

Εξωτερικοί σύνδεσμοι 

 Προφίλ Eurobasket.com
 Προφίλ στην Ιστοσελίδα του Ισραηλινού Πρωταθλήματος
 Προφίλ Ισπανικής 2ης Κατηγορίας (στα Ισπανικά)
 Βιογραφικό στους Ρότσεστερ Γέλοουτζακετς

Σούτινγκ γκαρντ
Πόιντ γκαρντ
Καλαθοσφαιριστές Μακάμπι Τελ Αβίβ
Καλαθοσφαιριστές Μακάμπι Χάιφα
Αμερικανοί καλαθοσφαιριστές